Fromis 9

fromis_9 (koreansk 프로미세나인 eller 프로미스 9), stiliseret som fromis_9, er en sydkoreansk pigegruppe dannet af CJ E & M gennem 2017 reality show Idol School . Gruppen er sammensat af 9 medlemmer: Roh Ji-sun, Song Ha-young, Lee Sae-rom, Lee Chae-young, Lee Na-gyung, Park Ji-won, Lee Seo-yeon, Baek Ji-heon og Jang Gyu-ri.  

Gruppen debuterede den 24. januar 2018 under Stone Music Entertainment med udgivelsen af deres første EP, To. Heart. I september 2018 blev det bekræftet, at fromis_9 ville blive administreret af Off The Record Entertainment, et nyt label etableret af Stone Music.

Navn 
Gruppens navn fromis_ blev foreslået af netbrugere via den officielle Idol School webside og valgt af CJ E&amp;M. Navnet stammer fra "From Idol School" og "Promise" som udtalt på koreansk også betyder "at holde deres løfte [til seerne] om at være den bedste pigegruppe". Gennem offentliggørelsen af deres sociale medie-konti af deres pladeselskab besluttede gruppen at tilføje 9 til deres navn, så det blev fromis_9.

Før-debut: Dannelse gennem Idol School og "Glass Shoes" 
I marts 2017 blev det annonceret, at Mnet, den samme kanal der var ansvarlig for adskillige bemærkelsesværdige survival shows inkl. Sixteen og Produce 101, ville lancere et nyt reality survival show med titlen Idol School, for at danne en ny pigeregruppe.  Showet havde premiere den 13. juli og sluttede den 29. september 2017 med Roh Ji-sun, Song Ha-young, Lee Sae-rom, Lee Chae-young, Lee Na-gyung, Park Ji-won, Lee Seo-yeon, Baek Ji-heon og Jang Gyu-ri som de ni medlemmer af fromis_9. Det endelige line-up blev udelukkende besluttet gennem live- og onlinestemmer fra seerne.    Pledis Entertainment, ledet af CEO Han Sung-soo, administrerede gruppens træning og debut. 

fromis_9 havde premiere på deres eget reality-program den 19. oktober med titlen Fromis's Room om deres vej til debuten. Den fulgte formatet på en simulcast, hvor den kombinerede forindspillede materialer og gentagelser af Facebook Live-udsendelser fra deres hjem.  Gruppens navn blev senere ændret til fromis_9, efter den sidste episode af Fromis's Room den 23. november, hvor "9" betyder de ni studerende, der dimitterede fra Idol School. 

Den 29. november optrådte fromis_9 med deres pre-debut single med titlen "Glass Shoes" ved 2017 Mnet Asian Music Awards i Japan. Sangen blev udgivet som en digital single dagen efter.   De optrådte også med sangen den 15. december på Music Bank. Det markerede gruppens første optræden på et musikprogram.

2018: Debut med To. Heart og To. Day 
Den 8. januar 2018 blev det annonceret, at fromis_9 officielt skulle debutere med deres første EP med titlen To. Heart.    EP'en blev sammen med sin lead single "To Heart" udgivet den 24. januar. EP'en debuterede som nummer 4 på Gaon Album Chart udstedt den 27. januar 2018. 

Den 10. maj blev det bekræftet, at Jang Gyu-ri var kommet ind som deltager i Produce 48. fromis_9 fortsatte som en gruppe på otte medlemmer og udgav deres anden EP, To. Day den 5. juni uden Jang Gyu-ri pga. hendes deltagelse i showet. fromis_9 gik tilbage til at være en gruppe med ni medlemmer, da Jang Gyu-ri blev elimineret i 3. eliminering i Produce 48, da hun blev placeret på 25. pladsen.

Fra den 21. september ville fromis_9 blive administreret under Off The Record Entertainment, et nyt pladeselskab, der udelukkende blev etableret for fromis_9 og den sydkoreansk-japanske pigeregruppe, IZ*ONE.

Gruppen udgav et specielt singlealbum navngivet From.9 den 10. oktober med titelsangen "LOVE BOMB," som har nået over 10 millioner visninger på YouTube. Det var det første comeback med alle 9 medlemmer, efter Jang Gyu-ri kom tilbage.

Den 15. oktober debuterede fromis_9 som skuespillere i en web-serie, som hedder Welcome to Heal Inn på deres officielle VLive-side. Den blev dog filmet under Jang Gyu-ris fravær.

2019: Fun Factory 
Den 8. februar 2019 blev en anden kort sæson med Welcome to Heal Inn annonceret til vintersæsonen, denne gang med Jang Gyu-ri tilføjet som en ny rejsende.  I maj debuterede Jang Gyu-ri som soloskuespiller i webdramaen Compulsory Dating Education.

Den 4. juni udgav fromis_9 deres første singlealbum Fun Factory med titelsangen "FUN!".  Albummet nåede nummer 2 på Gaon Album Chart, som var en ny rekord for gruppen.

Medlemmer 

 Lee Sae-rom (Koreansk: )
 Song Ha-young ()
 Jang Gyu-ri ()
 Park Ji-won ()
 Roh Ji-sun ()
 Lee Seo-yeon ()
 Lee Chae-young ()
 Lee Na-gyung ()
 Baek Ji-heon ()

Musikvideoer 

Musikgrupper fra Sydkorea